कीर्ति आजाद के बात रखने का तरीका सही नहीं
भाजपा में आंतरिक लोकतंत्र सबसे ज्यादा मजबूत है, लेकिन कीर्ति आजाद ने जिस तरह से अपनी बात रखी वह गलत है। एक अनुशासित दल में इस तरह से बात नहीं की जाती। उन्हें सही फोरम में अपनी बात रखना थी।
यह बात मंदसौर के भाजपा सांसद सुधीर गुप्ता ने शुक्रवार को पत्रकारों से चर्चा के दौरान कही। जिला भाजपा द्वारा आयोजित सुशासन दिवस के कार्यक्रम में आए श्री गुप्ता ने यह बात कीर्ति आजाद प्रकरण से जुड़े सवालों के जवाब में कही। हालांकि पार्टी के खिलाफ आवाज उठाने वाले दूसरे सांसद शत्रुघन सिन्हा को लेकर पूछने पर श्री गुप्ता का कहना था कि उनका (सिन्हा का) मामला अलग है।
प्रेस कॉफ्रेंस में बयान देते सांसद सुधीर गुप्ता।
स्वामी व्यक्तिगत स्तर पर ही उठाते हैं मुद्दे
उन्होंने कहा कि सुब्रह्मण्यम स्वामी के लिए पार्टी ने किसी तरह का कोई ब्लू प्रिंट नहीं बनाया है। नेशनल हेराल्ड के संबंध में सवाल पर उनका कहना वे (श्री स्वामी) पार्टी द्वारा तय की गई किसी भूमिका के तहत काम नहीं कर रहे हैं। यह उनकी व्यक्तिगत लड़ाई है। उनके द्वारा उठाए गए मुद्दे अक्सर सही साबित होते रहे हैं।
बिहार की हार से मोदी का आकलन करना गलत
जब उनसे पूछा गया कि हाल के चुनावों में पार्टी की हार की वजह कहीं मोदी लहर का मंदा पड़ना तो नहीं है? इस पर उनका कहना था कि पीएम मोदी को देश पर शासन करने का जनमत मिला है। इसकी तुलना राज्य या निकायों के चुनाव के परिणामों से नहीं की जा सकती।
स्वतंत्र रूप से काम कर रही विहिप
अयोध्या में राममंदिर को लेकर बढ़ रही गतिविधियों के संबंध में सांसद का कहना था कि विश्व हिंदु परिषद इस मुद्दे पर स्वतंत्र रूप से काम कर रही है। जहां तक पार्टी और सरकार का सवाल है तो हम मानते हैं कि इस मुद्दे का हल या तो कोर्ट से होगा या फिर आपसी रजामंदी से रास्ता निकलेगा।
प्रेस वार्ता
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva npi_Deva